Port Moresby Stock Exchange
D Port Moresby Stock Exchange isch di grescht Berse z Papua-Neiginea. Si isch z Port Moresby, dr Hauptstadt vum Land, un isch anne 1999 grindet wore. Ihre Name wird mit "POMSoX" abgchirzt.

D Regierig vu Papua-Neiginea het anne 1994 bschlosse, ne aigeni Berse z grinde. D Finanzierig vum Unternämme isch dr staatlige Zäntralbank, dr Bank of Papua New Guinea 1996 iberdrait wore. Wu anne 1997 dr rächtli Rame dur dr Companies and Securities Act gschaffe woren isch, isch dr Bersebedriib am 28. April 1999 ufgnuu wore. D Gschäftsbedingige vu dr POMSoX sin ähnlig däne vu dr Australian Stock Exchange.

Ändi 2009 sin, bi me Gsamtumsatz vu 75 Millionen Kina, was rund 20 Millionen Euro (Stand Novämber 2010) entspricht, 20 Unternämme an däre Berse glischtet gsii. S Unternämme mit dr greschte Määrtkapitalisierig isch di international ufgestellt Oil Search mit Sitz z Port Moresby.

Fueßnote

Weblink 
Port Moresby Stock Exchange

Unternähme
Papua-Neuguinea